نایاب علی

نایاب علی ایک پاکستانی خواجہ سرا، حقوق کارکن اور سیاست دان ہیں۔ 
وہ 2018ء میں انتخابات کے لیے کھڑی ہونے والی پہلی چند خواجہ سراؤں میں سے ایک ہیں۔ 
وہ گالا ایوارڈز لینے والی پہلی پاکستانی ہیں۔

ذاتی زندگی 
نایاب علی، محمد ارسلان کے نام سے بھی جانی جاتی ہیں۔ پنجاب کے ضلع اوکاڑہ سے ان کا تعلق ہے۔
نایاب، جب آٹھویں جماعت میں تھیں، 13 سال کی کم عمری میں ان کے اہل خانہ نے ان کو قبول کرنے سے انکار کر دیا۔ 
اس کے بعد وہ اپنی نانی کے گھر چلی گئیں جہاں انہوں نے اپنی تعلیم جاری رکھی۔ نایاب جب 17 سال کی تھیں تب ہی خواجہ سرا افراد کے حقوق کے لیے کام کرنا شروع کیا تھا۔ بعد میں، وہ ایک گرو کے ساتھ رہنے لگیں جو خواجہ سرا برادری کے سربراہ کا درجہ رکھتے ہیں۔ نایاب کو تیزاب کے حملوں کا نشانہ بنایا گیا اور طالب علمی کے دوران میں اپنے دور میں کئی بار ہراساں کی گئی تھیں۔

تعلیم 
نایاب، ملک کے چند تعلیم یافتہ خواجہ سرا افراد میں شامل ہیں۔ 
انھوں نے پنجاب یونیورسٹی سے نباتیات میں بیچلر ڈگری حاصل کی اور بعد میں اسلام آباد سے پریسٹن یونیورسٹی سے بین الاقوامی تعلقات میں ماسٹر ڈگری حاصل کی۔

پیشہ ورانہ زندگی

تدریس 
نایاب اپنے سیاسی کیریئر سے قبل ایک استاد رہ چکی ہیں۔

سماجی سرگرم کارکن 
نایاب چھوٹی عمر ہی سے خواجہ سرا افراد کے حقوق کی جنگ لڑ رہی ہیں۔ 
انہوں نے پاکستان میں خواجہ سرا برادری کی فلاح و بہبود کے لیے کام کیا ہے اور اوکاڑہ میں اپنا ایک منصوبہ 'خواجہ سرا کمیونٹی' بھی شروع کیا ہے، جو خواجہ سرا برادری کے لیے بنیادی خواندگی اور اعداد کا پروگرام، پیشہ ورانہ تربیت، مہارت کی تعلیم اور ڈرائیونگ کلاس فراہم کرتا ہے۔ 

نایاب، آل پاکستان ٹرانسجینڈر الیکشن نیٹ ورک (اپٹین) کی چیئرپرسن کی حیثیت سے خدمات انجام دے چکی ہیں۔ پچھلی ایک دہائی سے، نایاب اپنی برادری کی زندگی کو بہتر بنانے اور انہیں ان کے بنیادی انسانی حقوق کے حصول کے لیے سرکاری اداروں کو تکنیکی مدد فراہم کررہی ہیں۔
وہ پاکستان میں پہلی خواجہ سرا شخصیت ہیں جنھوں نے اپنی کمپنی کو سیکیورٹیز اینڈ ایکسچینج کمیشن آف پاکستان (ایس ای سی پی) میں رجسٹر کیا۔

سیاست 
2018 میں خواجہ سرا حقوق بل (خواجہ سرا افراد ( تحفظ حقوق) ایکٹ۔ 2018ء) جو ایک تاریخی بل کی حیثیت رکھتا ہے، منظور ہوا، جس نے خواجہ سرا برادری کو قانونی دستاویزات، ووٹ ڈالنے اور انتخاب میں کھڑے ہونے کا حق دیا۔
اس بل کی منظوری کے بعد، 2018 کے پاکستان انتخابات میں کھڑا ہونے والے نائب، 12 دیگر خواجہ سرا امیدواروں کے ساتھ، نایاب اپنی جماعت کا پہلا فرد بن گئیں۔ 
نایاب، پی ٹی آئی کی عائشہ گلالئی کی نشست پر 2018 کے انتخابات میں اوکاڑہ میں قومی اسمبلی کی نشست این اے 142 کے لیے کھڑی تھیں اور کل 157 ووٹ حاصل کرنے میں کامیاب رہی تھیں، جو ان کی خواتین ہم منصبوں سے زیادہ تھیں۔

نایاب الیکشن کمیشن آف پاکستان کی صوبائی ووٹر کمیٹی کے رکن بھی ہیں۔ 
اور پنجاب میں آل پاکستان ٹرانسجینڈر الیکشن نیٹ ورک کا بھی ایک حصہ ہیں۔

ایوارڈ 
نایاب علی 2020 میں آئرلینڈ کے شہر ڈبلن میں منعقدہ گالا انٹرنیشنل ایکٹوسٹ ایوارڈ حاصل کرنے والے پاکستان سے پہلی شخصیت بنیں۔ 

نیشنل ایکس فیڈریشن آف آئرلینڈ (این ایکس ایف) کے زیر اہتمام یہ ایوارڈ نایاب کو "آئرلینڈ سے باہر ایک بین الاقوامی کارکن کے طور پر تسلیم کرتے ہیں جو معاشرے میں صنفی اقلیتوں کی مکمل برابری اور شمولیت کے لیے انتھک محنت کرتے ہیں"۔

حوالہ جات 

بقید حیات شخصیات
پاکستان کی ایل جی بی ٹی شخصیات
پاکستانی خواتین
پاکستانی سیاسی خواتین
پاکستانی فعالیت پسند
پاکستانی فعالیت پسند برائے حقوق نسواں
خواجہ سرا
پاکستان میں ایل جی بی ٹی حقوق
پاکستان کے ایل جی بی ٹی حقوق فعالیت پسند
پاکستان میں ایل جی بی ٹی سیاست دان
اکیسویں صدی کی پاکستانی خواتین سیاست دان